INSET ต้นทุนพุ่ง ฉุดกำไรไตรมาส 3 เหลือ 34 ล้าน
INSET รายงานกำไรไตรมาส 3/65 เหลือ 34 ล้านบาท จากงวดเดียวกันของปีก่อนมีกำไรสุทธิ 70.78 ล้านบาท เนื่องจากต้นทุนเพิ่มขึ้น ขณะที่งวด 9 เดือนแรกมีกำไรสุทธิ 99.33 ล้านบาท
INSET รายงานกำไรไตรมาส 3/65 เหลือ 34 ล้านบาท จากงวดเดียวกันของปีก่อนมีกำไรสุทธิ 70.78 ล้านบาท เนื่องจากต้นทุนเพิ่มขึ้น ขณะที่งวด 9 เดือนแรกมีกำไรสุทธิ 99.33 ล้านบาท
3 พ.ย. 2565

บริษัท อินฟราเซท จำกัด (มหาชน) หรือ INSET รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิลดลง ดังนี้

สำหรับผลการดำเนินงานไตรมาส 3/2565 มีกำไรสุทธิลดลงเหลือ 34.42 ล้านบาท ลดลง 51.37% เมื่อเทียบกับงวดเดียวปีก่อนมีกำไรสุทธิ 70.78 ล้านบาท สาเหตุเกิดจากต้นทุนการให้บริการขาดทุน 346.64 ล้านบาท เมื่อเทียบกับงวดเดียวกันปีก่อนขาดทุน 274.83 ล้านบาท นอกจากนี้ในส่วนของกำไรขั้นต้นลดลงเหลือ 55.64 ล้านบาท ลดลง 46.85% เมื่อเทียบกับงวดเดียวกันปีก่อน 104.69 ล้านบาท
ส่วนงวด 9 เดือนในปี 2565 บริษัทมีกำไรสุทธิ อยู่ที่ 99.33 ล้านบาท ลดลง 24.09% เมื่อเทียบกับงวดเดียวกันของปีก่อนมีกำไรสุทธิ 130.85 ล้านบาท สาเหตุหลักมาจากการปรับเพิ่มประมาณการต้นทุนโครงการหลายโครงการที่ราคาสินค้า และค่าขนส่งมีการปรับตัวสูงขึ้นในช่วงระยะเวลา 9 เดือนที่ผ่านมา ทำให้ต้นทุนเพิ่มขึ้นส่งผลให้อัตรากำไรขั้นต้นอยู่ที่ 15.19% ลดลงจากงวดเดียวกันปีก่อน 21.07%
 